تیلویزیون تصویرلرینی اییلهیین/آوریلفول یالانی واقعیّته دؤندو
تیلویزیون تصویرلرینی اییلهیین/آوریلفول یالانی واقعیّته دؤندو
هر زادی اوزاقدان اییلهمک سیستمینین ایختیراعسی نئچه گون بوندان اوّل آوریلفول یالانی آدلاندیریلسا دا، ژاپونلی عالیملر بو یالانی واقعیّته چئویردیلر. ژاپونلی موحقیقلر تازا بیر اکران صفحهسی ایختیراع ائدیبلر کی تاماشاچی اونون تاماشاسیندان علاوه اوندا گؤرونن یئمک تصویرلرینی اییلهیهده بیلر.
بو اکران صفحهسی توکیونون اکینچیلیک و تکنولوژی دانیشگاهیندا "هاروکا ماتسوکورا"نین الیله دوزلیب. بو LCD صفحه هر زادین گؤرسندیگی نوقطهدن اونون ایینی هاوایا داغیدیر.
بو تکنولوژی صفحهنین دؤرد یانیندا یئرلشیب دؤرد هاوا جریانلا بوخارلانان ژِل ایله تغذیه اولور.
بو هاوا جریانی دؤرد عدد فن وسیلهسیله صفحهایله پارالل اسیر. بو جریانلارین سمتی و گوجو صفحهدهکی تصویره باغلی اولور. هاوا جریانی او قدر یوموشاقدیر کی تاماشاچی بو ایین صفحهده کی تصویردن اولدوغون ظن ائلیر.
بو سیستم ایندیلیکده هر آندا فقط بیر ایی ساچا بیلیر آما اونو دوزلدنلر دئییر بو ایختیراعنین ایکینجی آددیمی ایی دگیشدیرمگه پرینترلرین کارتریجلرینه بنزر بیر کارتریجین قوشماسی اولاجاق.
بو صفحه فلوریدانین اورلانداسیندا IEEE مجازی واقعیت کونفرانسیندا عرضه اولدو.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab